Битка при Каудинийските проходи
В Битката при каудинийските проходи през 321 пр.н.е. римляните са победени от самнитите по време на втората самнитска война. Самнитският генерал Гай Понтий, син на историка Херений, побеждава войската на двамата римски консули Тит Ветурий Калвин и Спурий Постумий Албин Кавдин. Обозначаването като битка е само историческа формалност: не е имало сражение и не е имало жертви. Римляните са хванати в капан в безводно място от самнитите и не им остава нищо друго освен да преговарят за унизително предване. Действията са напълно политически, като преговарящите от двете страни се стремят да договорят най-добрите условия за тях. В крайна сметка самнитите решават, че ще бъде по-добре за бъдещите отношения да пуснат римляните, които минават „под каудинско робство“. Римляните спират воденето на тяхната кампания срещу самнитите от съображения свързани с религията и честта.